
ДО
ПРЕДСЕДАТЕЛЯ НА 
                                                                       ОБЩИНСКИ СЪВЕТ 
                                                                       С. КИРКОВО

ДОКЛАДНА ЗАПИСКА
ОТ
 ШИНАСИ СЮЛЕЙМАН – КМЕТ НА ОБЩИНА КИРКОВО
 
      Относно: Даване на съгласие за индексация на цените по реда на чл. 117а от ЗОП по Договор № 288/ 21.09.2022 г.

	УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

След проведена обществена поръчка по реда на ЗОП, между Община Кирково, в качеството на възложител и “БОРИ” ЕООД , ЕИК 108692651, в качеството на изпълнител, е сключен Договор № 288/21.09.2022 г. за изпълнение на обществена поръчка с предмет: Извършване на СМР на обект „Масивен мост над р. Върбица, включително пътните подходи, при с. Еровете, община Кирково, област Кърджали“. След проведена среща с управителя на  дружеството изпълнител, същият е уведомен за предстоящо откриване на строителна площадка. Откриването на строителната площадка представлява по същността си покана към изпълнителя да започне изпълнение на Договора, като с откриването се дава начало на строителството. На 10.04.2024 г. дружеството изпълнител депозира искане до община Кирково за извършване на индексация на цените по договора по реда на чл. 117а от ЗОП. Предвид възможността предоставена в чл. 117а от ЗОП, при наличие на инфлация след датата на сключване на договора и момента на определяне на цените, то са налице хипотезите за индексиране на договора. Дружеството изразява готовност да изпълни незабавно договора, но без индексация на цените, същото ще бъде принудено да се откаже от Договора. Следва да се отбележи, в момента общините, като и други публични възложители са изправени пред огромен проблем, а именно откази от избрани изпълнители по обществени поръчки да сключат договор, ако поръчката е била проведена преди инфлацията или ако договорът е бил сключен преди инфлацията, а възложителите възлагат /откриват строителната площадка/ след инфлацията. Отказите от избрани изпълнители да сключат договори, съответно да изпълнят договорите се отразяват изключително неблагоприятно, чисто организационно и финансово и е нецелесъобразно за възложителите, тъй като те следва да проведат нови процедури, да извършат преоценка на проектите, и редица други съпроводителни действия, които забавят значително изпълнението на даден проект. Значимостта на проекта от своя страна се определя от необходимостта от неговото реализиране и ползите, които придобие обществото като цяло. В този ред на мисли, всички дейности свързани с благото и развитието на община Кирково са от изключително важна обществена значимост и следва да бъдат с приоритет. Предвид обстоятелството, че нормативните разпоредби позволяват индексирането на цени по Договорите при определени условия, и предвид обстоятелството, че тези условия са налице, то би било целесъобразно Общински съвет Кирково, също да вземе отношение и да даде предварително съгласие за реализирането на проекта. В противен случай, изпълнителят ще се откаже от договора, и евентуалното реализиране на проекта ще се отложи във времето за неопределено време.
Съгласно сключения договор № 288/21.09.2022 г. стойността на обекта е 1 496 832,22 лв. без ДДС, а с ДДС 1 796 198,66 лв.. Съгласно разпоредбите на Закона за обществените поръчки  измененията на цената в резултат на инфлация не може да превишава с повече от 50 на сто стойността на основния договор. След извършени изчисления увеличението на цената в резултат на инфлация е 9,76% или 146 090,82 лв. без ДДС.
Въз основа на гореизложеното и на основание чл. 21, ал. 1, т. 23 от Закона за местното самоуправление и местната администрация и чл. 117а от Закона за обществените поръчки, предлагам Общински съвет - Кирково  да вземе следното 

Р Е Ш Е Н И Е: 
1. Дава съгласие Община Кирково да извърши индексация на цените по реда на чл. 117а от ЗОП по Договор № 288/21.09.2022 г. за изпълнение на обществена поръчка с предмет: Извършване на СМР на обект „Масивен мост над р. Върбица, включително пътните подходи, при с. Еровете, община Кирково, област Кърджали“ с 146 090,82 лв. без ДДС.
 2. Оправомощава и задължава Кмета на община Кирково да предприеме необходимите правни и фактически действия за осъществяване на процедурата по чл. 117а от ЗОП с изпълнителя по Договор 288/21.09.2022 г. за изпълнение на обществена поръчка с предмет: Извършване на СМР на обект „Масивен мост над р. Върбица, включително пътните подходи, при с. Еровете, община Кирково, област Кърджали“.
3. Средствата за изпълнение на Договор № 288/21.09.2022 г. да се осигурят от бюджета на Община Кирково за 2025 г..

КМЕТ НА ОБЩИНА КИРКОВО:

